বাণিজ্য সম্মেলন থেকে দেউচা পাচামি নিয়ে বড় ঘোষণা মুখ্যমন্ত্রীর

কলকাতা: আজ থেকে শুরু হয়েছে দুদিন ব্যাপী অষ্টম বিশ্ব বাংলা বাণিজ্য সম্মেলন। আর সেখান থেকেই মুখ্যমন্ত্রী রাজ্যের শিল্প এবং বিনিয়োগ নিয়ে শোনালেন একাধিক আশার কথা। সেখান থেকেই তিনি জানালেন, আগামীকাল অর্থাৎ বৃহস্পতিবার থেকে বীরভূমের দেউচা পাচামি থেকে শুরু হবে কয়লা উত্তলনের কাজ। যা পরবর্তী দিনে বিদ্যুৎ উৎপাদনে বড় ভূমিকা পালন করতে চলেছে।

আরও পড়ুন: শিল্পপতিদের কাছে বাংলার শিল্পবান্ধব পরিবেশের কথা তুলে ধরলেন মুখ্যমন্ত্রী

এদিন বিজিবিএসের মঞ্চ থেকে মুখ্যমন্ত্রী বলেন, ‘দেউচা পাচামিতে আগামী কাল থেকেই কয়লা উত্তোলন শুরু হবে। এখানে যা কয়লা রয়েছে, তাতে আগামী ১০০ বছর বিদ্যুতের খামতি থাকবে না রাজ্যে। এখানে লক্ষাধিক মানুষের কর্মসংস্থান হবে। যদি কোনও শিল্প সংস্থা এখানে বিনিয়োগ করতে চান, তাহলে আমার মুখ্যসচিবের সঙ্গে যোগাযোগ করুন।’

শুধুমাত্র দেউচা পাচামি থেকে কয়লা উত্তোলনই নয়, শালবনিতে বিনিয়োগ করা হবে ১৬ হাজার কোটি টাকা ২০০ মেগাওয়াট বিধ্যুৎ কেন্দ্র গড়ার জন্য। পাশাপাশি, সঞ্জীব গোয়েঙ্কাও এনার্জি সেক্টরে বড় বিনিয়োগ করার কথা ঘোষণা করেন।

দেখুন অন্য খবর